На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о другом ребалансу буџета општине Гаџин Хан за 2019. годину („Службени лист града Ниша“ број 112/2018,58/2019, 108/2019) и предлога Службе за буџет, финансије и пореску администрацију број 400-1207/19-IV/01 од 26.12.2019. године,

Општинско веће општине Гаџин Хан на седници одржаној 26. децембра 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о другом ребалансу буџета општине Гаџин Хан за 2019. годину (“Службени лист града Ниша” број 112/2018, 58/2019,108/2019):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **118.000,00** динара (стоосамнаестхиљададинара) Туристичкој организацији општине Гаџин Хан за исплату накнаде штете за неискоришћени годишњи одмор бившем директору Драгославу Ранчићу.

1. Средства из тачке 1. овог предлога распоређују се у оквиру

 **Раздео 5**

 **Глава 5.03 – Туристичка организација општине Гаџин Хан**

 **Програм 4– Развој туризма**

 **1502-0002 – Туристичка промоција**

 **Функција 473 - Туризам**

 **Позиција 165/1**

 **Економска класификација 485000 – Накнада штете за повреде или штету нанету од стране државних органа**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о другом ребалансу буџета општине Гаџин Хан за 2019. годину и финансијског плана Туристичке организације Гаџин Хан утврђено је да не постоји позиција 165/1, економска класификација 485100-Накнаде штете за повреде или штету нанету од стране државних органа и да нису планирана средства за никакве исплате.

Наиме, 04.11.2019. године директор Туристичке организације Драгослав Ранчић је поднео захтев за отказ уговора о раду на одређено време, закључно са 19.11.2019. године. Председник Управног одбора је дана 19.11.2019. године донео Решење број 441-2019 о отказу Уговора о раду број 43/2017 од 23.03.2017. године са даном 19.11.2019. године у коме је наложио, поред исплате зараде до тог датума, и исплату новчане накнаде на име 20 дана неискоришћеног годишњег одмора за 2019. годину, са уплаћеним порезима и доприносима у складу са општим актом и уговором о раду.Скупштина општине Гаџин Хан је на седници одржаној 29.11.2019. године донела Решење о престанку функције директора Туристичке организације општине Гаџин Хан број 06-331/19-II.

Средства се издвајају из текуће буџетске резерве..

Број: 06-400-861/19-III

У Гаџином Хану, 26.12.2019. године

ОПШТИНСКО ВЕЋЕ ОПШТИНЕ ГАЏИН ХАН

 ЗАМЕНИК ПРЕДСЕДНИКА,

 Дејан Игњатовић